Publication: Magyar Közlöny
Issue: MK-1998-41 (Year: 1998, Number: 41)
Era: 1990-2004
Section: újabb szakaszát jelentette az időlegesen állami tulajdonban lévő vagyon értékesítéséről, hasznosításáról és védelméről szóló 1992. évi LIV. törvény (a továbbiakban: IÁT)
Paragraph Index: 143

1992. augusztus 28-ával történő hatálybalépése. Ez az új törvény az önkormányzatok vagyoni részesedése tekintetében érdemi változást hozott azáltal, hogy az önkormányzatot az átalakuló vállalat saját tőkéjéből megillető részesedést pénzben rendelte kiadni azzal, hogy az ÁVÜ és az önkormányzat megállapodása alapján üzletrész (részvény) vagy a vállalat más vagyontárgya is kiadható. Amennyiben a megállapodás szerint a belterületi föld után üzletrész (részvény) kerül kiadásra, a társasági szerződést (alapító okiratot) az önkormányzat is mint alapító írja alá, tehát tulajdonosává válik a gazdasági társaságnak. Az önkormányzatot megillető pénzbeli részesedés forrása a privatizálás bevétele lett. Az IÁT 42. §-ának (2) bekezdése értelmében az ÁVÜ az ellenértéket az állami vagyon értékesítéséből befolyt összeg arányában és ütemében a pénzösszeg beérkezését követő 15 napon belül fizeti ki. A helyi önkormányzatok késedelmi kamatkövetelése tehát egyrészt az IÁT 42. §-án alapul, amennyiben a pénzben járó részesedést nem kapják meg a (2) bekezdésben írt határidőben; másrészt az ÁT eredeti 21. §-ának (1) bekezdésén (a helyi tanácsok jogutódjaként), illetve a módosított 21. § (2) bekezdés alapján, amennyiben az üzletrészben (vagy részvényben) megtestesülő vagyoni igényük — a részvények időközbeni értékesítése folytán — pénzkövetelésre fordul át.

Source: https://magyarkozlony.hu/hivatalos-lapok/56db77ca4e04f502579ebcf8b9bd540ed204df76/dokumentumok/5923c0708bb3c644c6458b5d5cb1bdf86c06fa85/letoltes